Visit Site
Recommended byColombia
నేను.. శైలజ సినిమా అందరికీ నచ్చింది. కానీ నా నుండి డాన్స్, ఫైట్స్ ఆశించే ప్రేక్షకులు ఇంకా
ఏదో ఆశిస్తారు. అలాంటి వారికి హైపర్ ఖచ్చితంగా నచ్చుతుంది. సినిమాలో హీరో క్యారెక్టరైజేషన్
హైపర్ గా ఉంటుంది. అలాంటి వాడు ప్రతి ఇంట్లో ఒకడుంటాడు.. అందుకే క్యాప్షన్ గా అదే పెట్టాం.
నిజానికి ఈ సినిమా టైటిల్ షూటింగ్ ఫైనల్ సమయంలో పెట్టాం. అందరూ నా కోసం ఇలాంటి
టైటిల్ పెట్టారని అనుకుంటారని మొదట టైటిల్ చెప్పినప్పుడు కామ్ గా ఉండిపోయాను. ఆ
తరువాత క్యాప్షన్ చెప్పగానే యాప్ట్ అనిపించింది.
ఫాదర్ సెంటిమెంట్ తో చాలా సినిమాలొచ్చాయి. ఈ సినిమా ప్రత్యేకత ఏంటి..?
ఇది పక్కా కమర్షియల్ సినిమా. ఫాదర్ సెంటిమెంట్ తో ఉంటూ.. ఆడియన్స్ కు సందేశం ఇచ్చే
విధంగా సినిమా ఉంటుంది. కానీ ఆ మెసేజ్ చెప్పడానికి నా వయసు సరిపోదు. అందుకే సత్యరాజ్
వంటి నటుడిని తండ్రి పాత్రలో తీసుకున్నాం. కమర్షియల్ ఎలిమెంట్స్ కు సుగర్ కోటెడ్ లా మెసేజ్
ఉంటుంది. కథ విన్నప్పుడు కూడా ఆ పాయింట్ నాకు బాగా నచ్చింది.
సినిమాలో హీరో ఏం చేస్తుంటాడు..?
.నా పాత్ర పేరు సూర్య, తండ్రి పేరు నారాయణ. సినిమాలో హీరో ఏం చేస్తున్నాడనే దానికి పెద్దగా
ప్రాముఖ్యత ఉండదు. సినిమా చూస్తే తెలుస్తుంది.
ట్రైలర్ బట్టి సినిమాలో సత్యరాజ్, మీ కాంబినేషన్ సీన్స్ చాలా ఫన్ గా ఉంటాయనిపిస్తుంది..?
అవునండీ.. ఇప్పటివరకు సత్యరాజ్ గారు తెలుగులో సీరియస్ గా ఉండే పాత్రల్లోనే కనిపించారు.
కానీ ఈ సినిమాలో ఆయన కామెడీ యాంగల్ ను చూపించాం. ప్రతి కొడుకికి తన తండ్రి మీద
ప్రేమ ఉంటుంది. కానీ ఎక్స్ప్రెస్ చేయరు. లోపల చచ్చేంత ప్రేమ ఉంటే ప్రతి క్షణం ఆ ప్రేమను
చూపించడానికి ప్రయత్నిస్తారు.
మీ నిజజీవితంలో కూడా ఫాదర్ తో అలానే ఉంటారా..?
అందరిలానే నేను కూడా.. నాన్న అంటే గౌరవం ఉంది కానీ భయం లేదు.
కందిరీగకు, హైపర్ కు డైరెక్టర్ శ్రీనివాస్ లో ఏదైనా మార్పు గమనించారా..?
కందిరీగ సమయంలోనే శ్రీనివాస్ చాలా మెచ్యూర్డ్ గా ఉండేవాడు. ఇప్పుడు ఆ మెచ్యూరిటీ లెవెల్స్
ఇంకా పెరిగాయి. అయినా కందిరీగ, హైపర్ రెండు డిఫరెంట్ సబ్జెక్ట్స్. కొన్ని సినిమాలు హిట్ అయితే
పేరొస్తుంది. ఈ సినిమా హిట్ అయితే గౌరవం వస్తుంది.
మీ వరకు మీ డైరెక్టర్ హైపర్ అంటారా..? లేక నిర్మాతలా..?
డైరెక్టర్, ప్రొడ్యూసర్స్ హైపర్ ఉన్నవాళ్లే.. లేకపోతే సినిమా ఇంత తొందరగా పూర్తయ్యేది కాదు. నిజానికి 14 రీల్స్ లో మొదటి సినిమా నేను చేయాల్సివుంది. కానీ కుదరలేదు. అప్పటినుండి అనుకుంటే ఇప్పటికీ కుదిరింది.
సక్సెస్ తరువాత సినిమా చేయడం.. ఫెల్యూర్ తరువాత సినిమా చేయడం ఎలా అనిపిస్తుంది..?
టెన్షన్ పడాలనుకుంటే ప్రతిదానికి పడాలి. హిట్ వచ్చింది.. తరువాత సినిమా ఇంకా పెద్ద హిట్ కావాలని ప్రెషర్ లో ఉండొచ్చు.. అలానే ఫ్లాప్ వచ్చింది.. నెక్స్ట్ ఎలా అయినా.. హిట్ కొట్టాలనే టెన్షన్ పడొచ్చు. నా వరకు నేను దేనికి టెన్షన్ పడను. సినిమా అంటే రోలర్ కోస్టర్ రైడ్. సక్సెస్ చూసా.. ఫెల్యూర్ చూశాను. ఇప్పుడు లాజికల్ గా ఆలోచిస్తున్నాను. నాకు ఆ స్టెబిలిటీ వచ్చిందని భావిస్తున్నా..
ఎలాంటి దర్శకులతో పని చేయాలనుకుంటున్నారు..?
నేను.. శైలజ సినిమా తరువాత నాకు చాలా కథలు ఆఫర్స్ వచ్చాయి. నటుడిగా నా పరిణితిని
రోజురోజుకి పెంచుకోవాలి. రామ్ ను ఇలా కూడా చూపించొచ్చు అని కొత్తగా ఆలోచించే వారితో పని
చేయాలానుకుంటాను. అందుకే డిఫరెంట్ డిఫరెంట్ డైరెక్టర్స్ తో పని చేస్తుంటాను.. నాలో తెలియని
యాంగల్ ను ప్రొజెక్ట్ చేస్తే అదే నాకు ఎక్కువ తృప్తినిస్తుంది.
తమిళ సినిమాల్లో ఏమైనా నటిస్తున్నారా..?
ఒక్క తమిళం అని కాకుండా తెలుగు, తమిళ భాషల్లో రూపొందే సినిమా కోసం చూస్తున్నాను. కథలు
వింటున్నా కానీ రెండు భాషలకు సెట్ అయ్యే కథ దొరకడం లేదు. దొరికితే చేస్తా..
ఈ సినిమాలో హీరోయిన్ కామెడీ చేయాలి. సుప్రీం సినిమా చూసిన తరువాత రాశి అయితే ఈ కథకు
యాప్ట్ అనిపించింది. అందుకే సెలెక్ట్ చేసుకున్నాం.
కమర్షియల్ సినిమాలు ప్రయోగాత్మకంగా చేస్తారా..?
నేను నటించిన 'జగడం','ఎందుకంటే ప్రేమంట' సినిమాలు ఆ జోనర్ లోకే వస్తాయి. అయితే కొన్ని
సినిమాలు ప్రేక్షకులను మెప్పిస్తాయి.. కొన్ని ఫ్లాప్ అవుతాయి. వారికి నచ్చే విధంగా ఉండే
కమర్షియల్ ఎక్స్పెరిమెంట్ కథలు దొరికితే చేస్తాను.
అనిల్ రావిపూడి, కరుణాకరన్, కిషోర్ తిరుమల వంటి దర్శకులతో పని చేయబోతున్నారని
విన్నాం..?